Arboristide Koda

Arboristide Koda MTÜ (inglise k. Estonian Chamber of Arborists) on 21. veebruaril 2011 asutatud organisatsioon, mille eesmärgiks on arboristi kutse propageerimine ning osalemine kutsestandardite väljatöötamisel lähtuvalt Euroopa kvalifikatsiooniraamistikust. Koja esimees on Heiki Hanso. Koda teeb koostööd tegevarboristide, õppeasutuste, kutsenõukogude, sihtrühmade, meedia ning erinevate organisatsioonidega nii Eestist kui välisriikidest ning kõigiga, kellele on tähtis Eestimaa säästlik areng, loodushoid ja mets, puude terve kasvamine ning kauni elukeskkonna kujundamine. Oma toimingutes lähtub ühing Eesti Vabariigi seadustest, Arboristide Koja põhikirjast ning nii Arboristide kui ka Vabaühenduste eetikakoodeksist . Arboristide Koja ülesandeks on: viia Eesti puuhooldus Euroopa tasemele ning seeläbi pikendada Eesti puude eluiga, kujundada vajalikke oskusi, teadmisi ja hoiakuid, suurendada koolituste ja elukestva õppe kaudu konkurentsivõimet, viia abivajajad kokku spetsialistidega.[viide?] Arboristide Koda on korraldanud näiteks järgmised koolitused: Ronimislaager Saaremaal ja Viljandis, 2. ja 9. augustil 2014. Ettevalmistuslaager puuronimise meistrivõistlusteks. Õppepäev „Viljapuude kevadine lõikamine“ 9. aprillil 2011. Õunapuude kevadise lõikamise praktiline koolitus. Samuti on korraldatud mitmeid üritusi arboristi kutse ja sellega seotu propageerimiseks. Euroopa aasta puu võistlus sai alguse 2011. aastal ning kasvas välja populaarsest Aasta puu võistlusest Tšehhi Vabariigis. Euroopa aasta puu mõte on juhtida tähelepanu huvitavatele vanadele puudele, millel on oma lugu ja seotus inimestega. Eesti osales Euroopa puu valimisel esimest aastat. Ürituse eestvedajaks Eestis oli Arboristide Koda MTÜ. Euroopa 2015. aasta puu võistlusel esindas Eestit Orissaare tamm jalgpalliväljakul ja saavutas esikoha. Saaremaal Ratlas asub karjamaa, kus kasvavad tammed. Üks nendest tammedest on jalapeal kuivanud ja sõiduteelt hästi vaadeldav. Arboristide Koda värvis 30. augustil 2014 selle puu pintsliga juurekaelast tippudeni erkroosat värvi, et kinnistada inimese alateadvusesse puu rikkumata võragraafika. Lähim värvitud puu on Lätis. Tornide väljakul toimunud puuronimise meistrivõistluste käigus selgitati 14.–16. augustil 2014 välja Balti riikide parim puuronija ja Eesti meister. Võisteldi viiel alal: kiirusronimine (turvatud võistleja ronib kiiruse peale) tööülesannete jäljendamine puul (5 erineva tööülesande sooritamine kiiruse peale) viskeliini heitmine puuvõrasse (põhineb täpsusel ja kiirusel) kannatanu päästmine puult (õnnetusolukorra lahendamine turvaliselt ja leidlikult) footlock-tehnikas ronimine (vertikaaltõus topeltköiel aja peale) Balti riikide parim puuronija 2014. aastal oli Juha Palojärvi Soomest. Eesti meistriks tuli Mart Hiio, kes jäi üldarvestuses 3. kohale. Üritus toimus Kuressaare Lossipargis 3.–4. augustil 2012 Kuressaare Merepäevade raames. Võistluse käigus selgitati esmakordselt selle valdkonna Eesti parimad. Võistlusalad: kiirusronimine tööülesannete jäljendamine puul viskeliini heitmine puuvõrasse kannatanu päästmine puult footlock-tehnikas ronimine 2012. aasta Eesti meistriks tuli arborist Heiki Hanso. Trees to visit in Estonia ehk puuturism on järjest populaarsem. Arboristide Koja kodulehele on koondatud suur osa juba tuntud ja vaatamisväärsetest Eesti puudest, kuid eesmärk on otsida juurde uusi silmapaistvaid puid, mida üle vaadata, mõõta ja arhiveerida. "Arboristide Koda põhikiri". Originaali arhiivikoopia seisuga 5. veebruar 2015. Vaadatud 5. veebruaril 2015. "Arboristide eetikakoodeks". Originaali arhiivikoopia seisuga 5. veebruar 2015. Vaadatud 5. veebruaril 2015. "Treestonia". Originaali arhiivikoopia seisuga 5. veebruar 2015. Vaadatud 16. aprillil 2015. Koja koduleht